Manchester United încă visează la un loc de cupe europene! A învins Everton cu două goluri din penalty
Echipa engleză Manchester United a învins Everton cu 2-0, pe teren propriu, în etapa a 28-a din Premier League.
Manchester United s-a impus în fața lui Everton cu două goluri din penalty
Echipa antrenată de olandezul Erik ten Hag venea după după două înfrângeri consecutive în campionat. În plus, infirmeria este plină, Hojhlund, Malacia, Martial, Lisandro Martinez, Mount, Shaw sau Maguire fiind indisponibili.
Cu Everton, gazdele au primit primul penalty în minutul 10, după un fault al lui James Tarkowski la Alejandro Garnacho. Lovitura de la 11 metri a fost transformată de Bruno Fernandes.
Garnacho a mai obţinut un penalti, în minutul 34, după ce a fost faultat în careu de Ben Godfrey, iar Marcus Rashford a majorat avantajul gazdelor. În urma acestui succes, Manchester United este pe locul 6, cu 47p, iar Everton pe 16, cu 25p.
Misiunea echipei antrenată de ten Hag pentru a prinde un loc de cupă europeană este foarte grea. Aston Villa, ocupanta locului 4, ultimul care duce în Liga Campionilor, are 55p și un meci mai puțin.
De asemenea, Tottenham, formația de pe locul 5, care permite prezența în preliminariile Europa League, are 50p și două meciuri mai puțin.